Diari Oficial de la Generalitat Valenciana


Sumari del DOGV 5700, del 11-02-2008 (2008/1525)

RESOLUCIÓ de 14 de desembre de 2007, de la Direcció Territorial de Castelló de la Conselleria de Medi Ambient, Aigua, Urbanisme i Habitatge, per la qual s'atorga a l'empresa Serviker 1, SL, l'autorització ambiental integrada per a la instal·lació d'una planta d'activitat de producció i distribució d'energia elèctrica mitjançant cogeneració a l'Alcora (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5700

Data del DOGV
:   11-02-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/1525


Data del document
:   14-12-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Alcora, l'
    * empresa privada
    * energia elèctrica

RESOLUCIÓ de 14 de desembre de 2007, de la Direcció Territorial de Castelló de la Conselleria de Medi Ambient, Aigua, Urbanisme i Habitatge, per la qual s'atorga a l'empresa Serviker 1, SL, l'autorització ambiental integrada per a la instal·lació d'una planta d'activitat de producció i distribució d'energia elèctrica mitjançant cogeneració a l'Alcora (Castelló). [2008/1525]  
Vistos els documents que es troben en l'expedient 02/07/AAI/CS, instruït a instàncies de l'empresa Serviker 1, SL, a fi d'obtenir l'autorització ambiental integrada per a la instal·lació d'una planta de producció i distribució d'energia elèctrica mitjançant cogeneració, s'emet aquesta resolució de conformitat amb els amb els següents:  
Antecedents de fet  
Primer. Amb data 25 de gener de 2007, José M. Maneus Ferrer, en nom i representació de la mercantil Serviker 1, SL, amb CIF R94191061, i domicili a l'Alcora (Castelló), camí Prats s/n, presenta als Serveis Territorials de la conselleria de Medi Ambient, Aigua, Urbanisme i Habitatge (abans conselleria de Territori i Habitatge), una sol·licitud d'autorització ambiental integrada per a una activitat de producció i distribució d'energia elèctrica mitjançant cogeneració a l'Alcora, conforme es detalla en l'annex II.  
A la sol·licitud s'adjunta l'informe de compatibilitat urbanística de l'Ajuntament de l'Alcora, de conformitat amb el que estableixen l'article 26 de la Llei 2/2006, de 5 de maig, de prevenció de la contaminació i qualitat ambiental (d'ara endavant LPCA), i l'article 25 del Decret 127/2006, de 15 de setembre, del Consell de la Generalitat Valenciana, que desplega l'esmentada llei.  
Segon. En data 27 de febrer de 2007 s'envia consulta al Servei de Control Integrat de la Contaminació, de la Direcció General de Qualitat Ambiental, de l'actual conselleria de Medi Ambient, Aigua, Urbanisme i Habitatge, amb el següent tenor literal:  
«Ha tingut entrada en aquests Serveis Territorials, amb l'objecte de tramitar autorització ambiental integrada, la documentació presentada per Serviker 1, SL, relativa a una activitat de cogeneració que es vol instal·lar a la localitat de l'Alcora. La documentació aportada compleix amb els requisits establits en el punt 3.1 de l'annex II de la Llei 2/2006, de 5 de maig, de prevenció de la contaminació i qualitat ambiental, per la qual cosa en principi la seua tramitació correspon a la Direcció Territorial de Castelló.  
No obstant això, en aquesta documentació es projecta ubicar les instal·lacions de cogeneració de Serviker 1, SL, a l'interior de les instal·lacions d'atomitzat que disposa l'empresa Azuliber 1, SL. Aquesta última raó social és la propietària del cent per cent de l'accionariat de la primera.  
Arribats a aquest punt i tenint constància que en el vostre Servei es tramita l'expedient 002/04 IPPC corresponent a les instal·lacions d'atomització d'Azuliber 1, SL, de l'Alcora, sol·licitem el vostre criteri sobre si aquesta nova activitat de cogeneració presentada ha de tramitar-se com a activitat legal i ambientalment separada de la primera i per tant en aquesta Direcció Territorial o si, al contrari, ha de considerar-se una instal·lació tècnicament dependent de la instal·lació global d'Azuliber 1, SL (de la qual de fet depén des del punt de vista de sòl, del subministrament de gas, d'energia elèctrica i d'aigua, i a la qual deriva els gasos calents resultants) i per tant incorporar-se en la seua tramitació a l'expedient 002/04 IPPC com a modificació substancial...»  
Reiterada aquesta consulta, en data 12 de juliol de 2007, des de l'Àrea de Qualitat Ambiental, es comunica el següent:  
«D'acord amb la vostra consulta de data de registre d'entrada 6 de juny de 2007, relativa a la tramitació de la sol·licitud d'autorització ambiental integrada d'una activitat de cogeneració a l'Alcora presentada per la mercantil Serviker 1, SL, se us comunica que la dita tramitació ha de realitzar-se en la Direcció Territorial de Castelló ja que es tracta d'una instal·lació inclosa en l'annex II de la Llei 2/2006, de 5 de maig, de prevenció de la contaminació i qualitat ambiental, i encara que estiga ubicada en el mateix emplaçament que Azuliber 1, SL, com que es tracta de titulars distints, han de tramitar per separat les autoritzacions ambientals integrades, segons el que disposa l'article 3.a, en el qual es defineix l'abast d'aquestes autoritzacions.»  
Tercer. Una vegada admesa a tràmit la sol·licitud, la Direcció Territorial remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud, en el termini de 20 dies. Els informes es detallen en el punt III de la present proposta, de conformitat al que estableix l'article 27 de la LPCA, i l'article 26 del Decret 127/2006, es 15 de setembre, del Consell de la Generalitat Valenciana, que desplega l'esmentada llei.  
Quart. Amb data 18 de juny de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, amb la publicació d'un anunci en el Diari Oficial de la Comunitat Valenciana (núm. 5536).  
Durant aquest no es presenten al·legacions al projecte ni a aquesta Direcció Territorial ni a l'Ajuntament de l'Alcora. En l'expedient consta el certificat de la informació pública.  
Cinqué. Transcorregut el termini d'informació pública, se sol·licita que emeten informe, previst en els articles 29 a 34 de la LPCA, i els articles 28 a 34 del Decret, les diferents administracions públiques i òrgans de la Generalitat consultats anteriorment perquè es pronuncien sobre l'adequació del projecte a tots aquells aspectes que siguen de la seua competència.  
Sisé. Amb data 12 de desembre de 2007 es realitza el tràmit d'audiència a l'interessat. En l'expedient consta l'escrit d'aquest on s'exposa que no té res a al·legar, i sol·licita que es continue la tramitació del procediment amb l'elaboració de la proposta de resolució.  
Seté. Amb data 14 de desembre de 2007 la Comissió Territorial de Castelló d'Anàlisi Ambiental Integrat celebra una sessió ordinària i aprova la proposta de resolució de l'expedient 02/07/AAI/CS de sol·licitud d'autorització ambiental integrada, promogut per Serviker 1, SL.  
Fonaments de dret  
Primer. L'objecte d'aquesta resolució és concedir l'autorització ambiental integrada a la mercantil Serviker 1, SL, per a la instal·lació d'una activitat de produción i distribució d'energia elèctrica mitjançant cogeneració, d'acord amb el que estableix l'article 37 de la LPCA i l'article 36 del Decret que desplega l'esmentada llei.  
Es pretén la implantació d'una central de cogeneració a l'interior de les instal·lacions de l'empresa ceràmica Azuliber 1, SL. Els gasos produïts durant la combustió s'utilitzaran per a generar energia elèctrica mitjançant el funcionament d'una turbina. L'energia elèctrica produïda i no utilitzada per a l'autoconsum es vendrà a la xarxa elèctrica. D'altra banda, Serviker 1, SL, vendrà els gasos calents de l'eixida de la turbina a l'empresa Azuliber 1, SL, per a l'ús en els processos d'atomització d'argiles.  
L'empresa Serviker 1, SL, promotora del projecte de producció i distribució d'energia elèctrica a través de cogeneració, està participada en el 100% del seu capital per la mercantil Azuliber 1, SL, amb domicili al camí Prats s/n de l'Alcora.  
L'empresa Azuliber 1, SL és una indústria dedicada a la fabricació de productes ceràmics a partir de pols atomitzada d'argiles i esmalts ceràmics, amb una capacitat de producció de 75 t/dia. L'argila atomitzada també s'obté en la mateixa instal·lació mitjançant atomitzadors dotats de grups de cogeneració.  
En el procés industrial l'empresa ceràmica utilitza com a matèries primeres bàsicament argila, esmalts i colors ceràmics, i també fangs industrials del sector ceràmic que són gestionats, reprocessant-se en els atomitzadors, i com a fonts d'energia, gas natural canalitzat i electricitat.   
L'activitat de l'empresa Azuliber 1, SL disposa de l'autorització ambiental integrada de data 29 de desembre de 2006, dictada pel director general de Qualitat Ambiental (expedient 002/04 IPPC) i la declaració d'impacte ambiental de data 11 de maig de 2006 (expedient 333/04-AIA).  
La nova central de cogeneració que pretén instal·lar Serviker 1, SL estarà composta per una turbina Turbomach, model Titan 130-20501S Axial, de potència 15 MWe i potència tèrmica 40.774 kW.  
El grup turbogenerador estarà instal·lat a la nau de mòlta dins de la nau d'atomitzat de pasta blanca de l'empresa ceràmica Azuliber 1, SL. La nau de pasta blanca ocupa una superfície de 19.425 m². Aquesta nau és una estructura metàl·lica composta de pilars metàl·lics de 18 m d'alçària, amb coberta a dues aigües formada per cintres metàl·liques i plaques prellavades d'acer de 0,6 mm de gruix.  
El grup turbogenerador ocuparà una superfície de 80 m² i se situarà a un nivell de 5 m per damunt de la cota +0,00 que és on es troba la secció d'atomitzat. S'instal·larà sobre bigues armades de formigó, recolzades als murs de les basses de separació de la barbotina. El grup turbogenerador està instal·lat en un contenidor aïllat tèrmicament i consta de:  
- Compressor de catorze etapes  
- Turbina i cambra de combustió  
- Reductor per a disminuir la velocitat d'11.197 rpm a 1.500 rpm  
- Alternador   
- Filtres d'aspiració (d'aire i de refrigeració)  
- Transformador de 18 MVA encapsulat en sec.  
Des del centre de transformació l'energia elèctrica sobrant es dirigirà a un centre d'entrega i mesura per a la connexió i venda a la xarxa general de distribució.  
El gas necessari per a la combustió prové d'una connexió de la xarxa de gas natural específica per a Serviker 1, SL i que es connectarà amb una estació de compressió-regulació i mesura, i amb el grup turbogenerador.   
Segons l'informe de compatibilitat urbanística emés per l'Ajuntament, els terrenys on es troba la indústria estan classificats com a sòl urbà industrial 4B, indústria mixta, compatibles amb l'activitat del peticionari. La parcel·la industrial on s'ubica l'empresa ceràmica té una superfície de 166.503 m² i les naus on es realitza el procés industrial d'Azuliber 1, SL té una superfície de 60.112 m².  
D'acord amb la documentació del projecte el balanç de matèria i energia de l'activitat de cogeneració és el següent:  
- Aigua. No hi ha consum d'aigua en l'activitat   
- Energia elèctrica. La turbina genera 119.280 MW/any, dels quals 4.200 MW/any es consumeixen en el procés productiu i 115.080 MW/any es destinen a la venda en la xarxa de distribució elèctrica.  
- Gas natural. Es consumeixen 411.769.755 TH/any  
- Lubricants. S'estima un consum d'oli de lubricació de 3.500/l cada quatre anys.  
- Aire calent. Els gasos excedents de la turbina (499ºC) es destinen a la venda per al procés d'atomització. S'estima una quantitat d'1.440.643 Tn/any.  
Els residus perillosos i no perillosos generats en el procés de cogeneració s'estimen en les quantitats següents:  
- Oli usat de lubricació (LER 13 01 13\*): es deposita en contenidors específics, bidons metàl·lics de 200 l. La quantitat produïda és de 3.500 l cada 4 anys.  
- Draps absorbents i filtres d'oli (LER 15 02 02\*): es depositen en bidons metàl·lics de 200 l. La quantitat generada s'estima en 150 kg/any.  
- Mànegues o cartutxos dels filtres d'aspiració (LER 15 02 03): es depositen en palets. La quantitat generada s'estima en 180 kg/any.  
- Envasos metàl·lics buits de l'oli de lubricació (LER 15 01 10\*): es depositen en bidons metàl·lics de 200 l. La quantitat produïda s'estima en 180 kg/any.  
- Elements mercurials (LER 20 01 21\*): s'emmagatzemen en envasos de cartó. La quantitat produïda s'estima en 5 kg/any.  
No es realitza cap tractament a la planta, només el seu agrupament i posterior emmagatzematge, al costat de la zona de producció, per a entrega a gestor autoritzat.  
Els serveis de manteniment de l'empresa Azulíber 1, SL arreplegaran els residus assimilables a urbans de Serviker, 1, SL. Els residus de paper, cartó i plàstics no contaminats s'arrepleguen de forma separada per a l'entrega a gestor autoritzat, mentre que la resta es deposita en els contenidors de recollida del servei municipal.  
Les emissions a l'atmosfera es produeixen pels gasos generats en el procés de combustió en casos d'emergència. La turbina que s'ha d'instal·lar, marca Turbomach, conté un sistema de combustió seca de premescla pobra (sistema SoLoNOx) dissenyat per a aconseguir nivells baixos d'emissions de CO i NOx, entorn de 64 mg/Nm³ i 50 mg/Nm³ respectivament.  
L'evacuació dels gasos de combustió en cas d'emergència es produirà a través d'una xemeneia de 27 m d'alçària, 2,1 m de diàmetre i 3,46 m² de secció. S'estima un cabal de gasos de 133.473 Nm³/h.  
Respecte als sorolls generats per la turbina, segons les dades del fabricant, s'aconseguiran 80 dB mesurats a 1 m de distància, ja que el grup turbogenerador va dins d'un contenidor insonoritzat. També porta incorporat un silenciador d'entrada i eixida d'aire de refrigeració i un silenciador a la xemeneia d'emergència. No obstant això, haurà de comprovar-se mitjançant mesuraments in situ que no se superen els límits de 70 dB de dia i 60 dB de nit a l'exterior de la nau.  
Les vibracions generades sobre elements constructius annexos es consideren poc significatives, a causa de la instal·lació de suports elàstics que separen el turbogenerador del sòl i l'allunyament de les parets de la nau industrial.  
Segon. Es troben en l'expedient els informes següents:  
A) L'informe de compatibilitat urbanística de l'Ajuntament de l'Alcora, de data 25 de gener de 2007, indica respecte de l'activitat de producció i distribució d'energia elèctrica mitjançant cogeneració, que s'ha d'ubicar a l'Alcora, que segons el que estableix l'article 25 de la Llei 2/2006, de 5 de maig, de prevenció de la contaminació i qualitat ambiental, és compatible amb el planejament urbanístic i, si és el cas, amb les ordenances municipals relatives a aquest.  
B) En compliment del que estableixen els articles 27 de la LPCA i 26 del Decret que desplega l'esmentada llei, es troben en l'expedient els següents informes de suficiència:  
1) La Unitat d'Impacte Ambiental, en data 13 d'abril de 2007, emet informe en el sentit que la documentació aportada sobre impacte ambiental és insuficient per a poder emetre informe d'idoneïtat del projecte.  
Sol·licitada als titulars la documentació requerida en data 22 de maig de 2007, l'empresa aporta la documentació sol·licitada i la remet de nou a la Unitat d'Impacte Ambiental. El 5 de juny de 2007 l'esmentada Unitat contesta que la documentació aportada és suficient.  
2) L'Ajuntament de l'Alcora, el 22 de maig de 2007, emet informe en sentit de suficiència de la documentació presentada.  
C) informes preceptius  
Transcorregut el termini d'informació pública se sol·licita nou informe a les diferents administracions públiques i òrgans de la Generalitat consultats anteriorment perquè es pronuncien sobre l'adequació del projecte en tots aquells aspectes que siguen de la seua competència.  
1) Amb data 21 d'agost de 2007 la conselleria d'Indústria, Comerç i Turisme emet un informe on considera que «Sent que en la sol·licitud presentada..., s'observa que no s'indica que l'activitat esmentada estiga afectada pel Reial decret 1254/1999, sobre accidents greus, no està establit que aquest Servei Territorial emeta cap informe sobre aquesta».  
2) Amb data 18 d'octubre de 2007, l'Ajuntament de l'Alcora emet un informe favorable condicionat.  
3) La Direcció General de Gestió del Medi Natural, en data 26 de novembre de 2007, emet la declaració d'impacte ambiental, en la qual estima acceptable, només a l'efecte ambientals, el Projecte de planta de producció i distribució d'energia elèctrica a través de cogeneració, promogut per Serviker 1, SL, ubicada al polígon industrial 4B, camí Prats s/n, del terme municipal de l'Alcora a Castelló de la Plana, sempre que aquest es desenvolupe d'acord amb el que estableix la documentació presentada i sempre que complisquen les condicions indicades.   
4) Amb data 12 de novembre de 2007, l'Àrea de Residus, de la Direcció General per al Canvi Climàtic, de la conselleria de Medi Ambient, Aigua, Urbanisme i Habitatge emet un informe on considera que la documentació aportada és insuficient per a emetre la valoració del projecte.  
Aportada pels titulars la documentació requerida en matèria de residus, se li remet novament, i emet en data 11 de desembre informe favorable.  
5) En data 27 de novembre de 2007, el Servei de Protecció de l'Ambient Atmosfèric, de la Direcció General per al Canvi Climàtic, de la conselleria de Medi Ambient, Aigua, Urbanisme i Habitatge, emet un informe on considera la documentació aportada insuficient en relació amb la legislació de contaminació atmosfèrica aplicable.  
Requerida als titulars la documentació sol·licitada, i una vegada aportada aquesta, es remet a l'esmentat organisme. Aquest emet en data 11 de desembre informe favorable.  
6) El tècnic de Control Integrat de la Contaminació del Servei Territorial de la conselleria de Medi Ambient, Aigua, Urbanisme i Habitatge emet un informe on qualifica l'activitat.  
Tercer. D'acord amb l'article 20 de la Llei 2/2006, de 5 de maig, de prevenció de la contaminació i qualitat ambiental, les activitats que apareixen en els annexos I i II d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 3.1 de l'annex II de la Llei 2/2006.  
Quart. La tramitació de l'expedient s'ha realitzat segons el que preveuen els articles 25 i següents de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 15 de setembre, del Consell de la Generalitat Valenciana.  
Cinqué. L'òrgan competent per a elaborar la proposta de resolució dels expedients objecte d'autorització ambiental integrada de l'annex II és la Comissió Territorial d'Anàlisi Ambiental Integrat, d'acord amb el que estableix l'article 15 de l'esmentada Llei 2/2006.  
Sisé. L'òrgan competent per a atorgar l'autorització ambiental integrada quan es tracte d'instal·lacions en què s'exercisquen activitats de l'annex II és la Direcció Territorial de la conselleria de Medi Ambient, Aigua, Urbanisme i Habitatge, d'acord amb l'article 24 de la Llei 2/2006, de 5 de maig, de prevenció de la contaminació i qualitat ambiental, i el Decret 7/2007, de 28 de juny, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
Seté. Entrant en el fons de l'assumpte, d'acord amb el que estableix l'article 39 de la Llei 2/2006, de 5 de maig, de prevenció de la contaminació i qualitat ambiental, i l'article 38 del Decret 127/2006, de 15 de setembre, del Consell de la Generalitat Valenciana, que desplega la Llei 2/2006, de 5 de maig, de prevenció de la contaminació i qualitat ambiental, els requisits que ha de complir la mercantil Serviker 1, SL per a la concessió de l'autorització ambiental integrada, són els següents:  
1.a) Els valors límit d'emissió  
El Servei de Protecció de l'Ambient Atmosfèric, de la Direcció General per al Canvi Climàtic, de la conselleria de Medi Ambient, Aigua, Urbanisme i Habitatge en el seu informe indica en aquest punt el següent:  
Focus 1: Xemeneia d'emergència turbina  
Contaminants Límits d'emissió  
CO 625 mg/Nm³   
NOx (expressat com a NO²) 1.000 mg/Nm³  
SOx (expressat com a SO²) 200 mg/Nm³  
Partícules 30 mg/Nm³  
Opacitat 2 EB  
Les concentracions mesurades sempre han d'estar referides a condicions normals de pressió i temperatura (1 atm i 0ºC), i amb un percentatge de referència d'O² del 15%.  
S'apliquen els límits recollits en el Decret 127/2006, de 15 de setembre, del Consell, pel qual es desplega la Llei 2/2006.  
Només ha de mesurar-se en cas de superar les freqüències establides en l'article 42.2 del Decret 833/1975.  
Quant a l'emissió sonora, l'empresa Azuliber haurà d'assumir documentalment l'emissió sonora efectuada per l'activitat de l'empresa Serviker 1, SL, i complir els límits que la seua autorització ambiental integrada indica en el perímetre de la parcel·la.  
1.b) Les condicions que garantisquen, si és el cas, la protecció del sòl i de les aigües subterrànies  
Ha de presentar un informe preliminar de situació als dos anys d'haver-se iniciat l'activitat, ja que aquest informe té com a fi valorar la possibilitat que es produïsca afecció de substàncies contaminants sobre el sòl en què s'exercirà l'activitat. No obstant això, si el lloc en què es pretén desenvolupar l'activitat haguera suportat en el passat alguna de les activitats relacionades en l'annex I de l'indicat reial decret, els propietaris del sòl estan obligats a presentar un informe preliminar de situació quan se sol·licite l'autorització de la nova activitat.  
1.c) Les prescripcions, procediments i mètodes relatius a la producció i gestió de residus, quan calga  
El Servei de Residus, en data 12 de novembre de 2007, emet un informe amb el següent tenor literal:  
«Basant-se en la documentació rebuda, i segons el que disposa la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 15 de setembre, del Consell de la Generalitat Valenciana, pel que fa als aspectes de residus que s'han de generar en l'activitat exercida per l'empresa Serviker 1, SL, d'acord amb el que estipulen els articles 15, 17 i 22, punt 6.3 de l'apartat A i punts 5 i 10 de l'apartat B de l'annex II del Decret 40/2004, de 5 de març, del Consell de la Generalitat, es redacta aquest informe:  
Informe  
1) Entre la documentació aportada no figuren els documents d'acceptació relatius a la gestió dels residus perillosos i no perillosos generats a l'empresa. Aquests han d'anar a nom de l'empresa productora i identificaran els residus, segons que corresponga, amb el codi LER, caracterització segons el RD 952/1997.  
2) Haurà d'aportar-se una taula resum dels residus generats, segons el model descrit en el punt 10 de l'annex II del Decret 40/2004, de 5 de març, i descriure tots els residus generats (perillosos i no perillosos), la seua caracterització (codi LER i codificació conforme al Reial decret 833/1988 i Reial decret 952/1997), quantitats produïdes, procedència, destinació i emmagatzematge. En cas de no disposar de dades reals, s'haurà de donar una estimació.  
3) Ha de concretar-se la naturalesa de l'oli industrial utilitzat (quant a determinar si es tracta d'oli lubricant (punt 5.2 del projecte), de refrigeració (punt 5.5), o ambdós; en funció de l'ús el residu generat es codificarà dins del subcapítol 1302 (de motor, transmissió mecànica i lubricació) o 1303 (d'aïllament i transmissió de calor), segons que corresponga. En qualsevol cas seran gestionats per mitjà de gestor autoritzat per als dits residus.  
4) Atés que l'empresa Serviker 1, SL es troba emplaçada dins de les instal·lacions de l'empresa Azuliber 1, SL (a la planta d'atomització de pasta blanca) i que es comparteix instal·lació per a la gestió i emmagatzematge dels residus generats per ambdues empreses, considerant que la mercantil Azuliber 1, SL genera semblants residus, s'han de tenir presents les apreciacions següents:  
- S'ha de realitzar una divisió física del magatzem de residus perillosos a fi de determinar les àrees d'emmagatzematge independents (una per cada empresa) de manera que no s'induïsquen a confusió en la gestió dels residus. A aquest efecte, haurà d'aportar-se un plànol on es grafie aquesta divisió, i s'indicarà la superfície útil del magatzem per a Serviker 1, SL i també les mesures de contenció i recollida de vessaments accidentals establides.  
- Els residus generats per l'empresa Serviker 1, SL en cap cas podran sumar-se als de l'altra empresa, ja siguen perillosos o no perillosos, atés que en tot cas s'ha de quedar perfectament definida la titularitat d'aquests.  
- El registre documental dels residus perillosos produïts que l'empresa ha de portar serà exclusivament dels generats en la seua activitat, i també l'empresa Azuliber 1, SL no ha de registrar com a seus els provinents de Serviker 1, SL.  
- A l'entrega dels residus als gestors autoritzats corresponents, cada empresa formalitzarà un document de control i seguiment independent, de tal manera que es mantinga en tot moment la traçabilitat de tots els residus que es gestionen.  
5) En relació amb el temps d'emmagatzematge temporal dels residus, d'acord amb l'article 3.m) de la Llei 10/1998, s'entén per emmagatzematge "el depòsit temporal de residus, amb caràcter previ a la seua valoració o eliminació, per temps inferior a dos anys o a sis mesos si es tracta de residus perillosos, llevat que reglamentàriament s'establisquen terminis inferiors".  
En aquest sentit, de conformitat amb l'article 2.j) del Reial decret 1481/2001, de 27 de desembre, pel qual es regula l'eliminació de residus mitjançant depòsit en abocador, s'entén per emmagatzematge "el depòsit temporal i previ a la valoració o eliminació de residus diferents dels perillosos per temps inferior a un any quan la destinació final siga l'eliminació o de dos anys quan la seua destinació final siga la valoració, i també el depòsit temporal de residus perillosos durant menys de sis mesos".  
6) En relació al subministrament d'oli industrial s'ha de tenir en compte que els envasos de matèries primeres que els proveïdors posen en el mercat mitjançant un Sistema de Depòsit, Devolució i Retorn (SDDR) hauran d'entregar-se als dits proveïdors ja que són aquests els seus titulars.  
En aquest cas l'empresa sotmesa a autorització ambiental integrada no haurà de declarar-los com a residus d'envasos propis i, consegüentment, no hauran de reflectir-los en la taula de residus generats.»  
A tot l'anterior cal afegir el que recull la declaració d'impacte ambiental de data 26 de novembre de 2007 respecte als residus generats:   
«Els residus generats en el procés productiu de Serviker 1, SL són identificats amb el codi CER d'acord amb l'Ordre MAM/304/2002, el RD 952/1997 i el RD 833/1988. Aquests residus són gestionats i emmagatzemats a l'empresa Azulíber 1, SL. S'especifica el punt de recollida dels residus, al costat del turbogenerador, però no el seu lloc i ni les condicions d'emmagatzematge.  
Els residus perillosos produïts són gestionats per l'empresa CTR Mediterrani, SA (oli usat, envasos metàl·lics contaminats i draps impregnats) amb número de gestor autoritzat 304/RTP/RTA/CV, Peyresa (oli usat) amb núm. de gestor 342/RT/RTP/CV i Vaersa (elements mercurials) amb núm. de gestor 25/G/RTP/CV.  
Altres tipus de residus industrials considerats com no perillosos, com les mànegues o els cartutxos dels filtres d'aspiració són gestionats per CTR Mediterrani, SA i el paper, plàstic i cartó no contaminats per Hnos. Llorens, CB, amb número de gestor 032/RTA/RNP/CV.»  
1.d) Els sistemes de tractament i control d'emissions, amb especificació del règim d'explotació i de la metodologia de mesurament, la freqüència, el procediment d'avaluació dels mesuraments i l'obligació de comunicar, amb la periodicitat que es determine, a l'òrgan que haja concedit l'autorització, les dades necessàries per a comprovar el compliment del contingut d'aquesta  
Haurà de presentar mesuraments realitzats per una entitat col·laboradora en matèria de qualitat ambiental (ECMCA), després del període de posada en funcionament de la instal·lació, per a comprovar que es compleixen els límits autoritzats d'emissió a l'atmosfera.  
Serviker 1, SL ha de disposar d'un pla de vigilància i control de l'atmosfera i un llibre de registre, tal com s'indica en l'article 33 de l'Ordre de 18 d'octubre de 1976, sobre prevenció i control de la contaminació industrial de l'atmosfera.  
1.e) L'establiment, en el cas que siga procedent, de condicions i prescripcions per a minimitzar la contaminació transfronterera  
No es diu res respecte d'això ja que no afecta l'activitat objecte d'aquesta proposta de resolució de concessió d'autorització ambiental integrada.  
1.f) Les mesures relatives a les condicions d'explotació en situacions diferents de les normals que puguen afectar el medi ambient, com els casos de fugues, fallades de funcionament, parades temporals o el tancament definitiu.  
No es diu res respecte d'això ja que no afecta l'activitat objecte d'aquesta proposta de resolució de concessió d'autorització ambiental integrada.  
1.g) Les condicions resultants dels informes vinculants emesos en el procediment.  
Amb data 18 d'octubre de 2007, l'Ajuntament de l'Alcora emet un informe amb el següent tenor literal:  
«[...] vista la documentació presentada per a la sol·licitud d'autorització ambiental integrada d'una central cogeneració, instal·lació grup turbogenerador de gas, potència elèctrica 15 MWe i potència tèrmica 40.774 kW, el titular de la qual és Serviker 1, SL, situada al camí Prats s/n de l'Alcora, i amb referència a la sol·licitud del pronunciament sobre l'adequació de la instal·lació a tots els aspectes que són competència de l'Ajuntament, segons el que estableix l'article 29 del Decret 127/2006 (DOGV 20.09.2006), que desplega la Llei 2/2006, de 5 de maig, de la Generalitat, de prevenció de la contaminació i qualitat ambiental, la Direcció Territorial de Qualitat Ambiental (Expedient 02/07/AAI)  
Informa:  
1r. El projecte presentat:  
- Conté les mesures correctores necessàries per a garantir la seguretat de l'activitat, i també la normativa corresponent a sanitat, prevenció i protecció d'incendis.  
- Compleix les normes sobre contaminació acústica i vibracions, en concret, la Llei 7/2002, de protecció contra la contaminació acústica de la Generalitat Valenciana.  
- Conté les mesures correctores necessàries per a garantir les emanacions de calor, olors i abocaments a la xarxa de sanejament.  
2n. D'acord amb l'article 37 de la Llei 7/2002, de protecció contra la contaminació acústica de la Generalitat Valenciana, el titular de l'activitat haurà de realitzar una auditoria acústica a l'inici de l'exercici de l'activitat o posada en marxa i, almenys, cada cinc anys. Aquestes auditories acústiques hauran de ser realitzades per una entitat col·laboradora en matèria de qualitat ambiental per al camp de la contaminació acústica, d'acord amb el que estableix el Decret 229/2004, de 15 d'octubre (GUF 2915, 347), del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental, i se'n crea i regula el registre.  
3r. Que per a garantir l'adequació permanent de l'activitat a les determinacions legals i a les establides en l'autorització ambiental integrada, el seu exercici haurà de quedar sotmés al compliment de les mesures següents:  
- Hauran de realitzar-se els programes de manteniment de les instal·lacions de protecció contra incendis d'acord amb l'apèndix II del Reial decret 1942/1993, de 5 de novembre, pel qual s'aprova el Reglament d'instal·lacions de protecció contra incendis.  
- No se superaran els nivells sonors de recepció i de vibracions establits en els annexos II i III de la Llei 7/2002, de 3 de desembre, de la Generalitat Valenciana, de protecció contra la contaminació acústica.  
- Hauran de complir-se les exigències normatives imposades pel Reial decret 486/1997, de 14 d'abril, pel qual s'estableixen les disposicions mínimes de seguretat i salut als llocs de treball.  
Amb tot això, el tècnic municipal emet informe favorable sobre l'activitat l'expedient de la qual se cita, amb la condició exposada en l'apartat 2n d'aquest informe...»  
La declaració d'impacte ambiental de data 26 de novembre de 2007, formulada per la Direcció General de Gestió del Medi Natural diu amb el següent tenor literal:  
«Estimar acceptable, només a l'efecte ambiental, el Projecte d'activitat de producció i distribució d'energia elèctrica a través de cogeneració, promogut per Serviker 1, SL, ubicada al polígon industrial 4B, camí Prats, s/n, del terme municipal de l'Alcora, sempre que aquest es desenvolupe d'acord amb el que estableix la documentació presentada i amb els següents condicionants:  
a) Atés que l'activitat de cogeneració de l'empresa Serviker 1, SL es desenvolupa dins de les instal·lacions de l'empresa ceràmica Azuliber 1, SL, i comparteixen algunes infraestructures i processos, haurà de complir de manera conjunta les condicions establides en la DIA de data 11 de maig de 2006 (exp. 333/04-AIA) i especialment amb:  
- L'adequació d'una zona pavimentada, coberta i ventilada per a l'emmagatzematge dels residus perillosos, amb sistemes que permeten la retenció i recollida d'abocaments accidentals.  
- El compliment de les condicions establides en la DIA 416/98-AIA respecte a les afeccions sobre la via pecuària assagador núm. 18 de les Saleretes, d'acord amb l'art. 12 de la Llei 3/1995, de 23 de març, de vies pecuàries.  
- Totes les substàncies que puguen ser catalogades com a residus seran adequadament emmagatzemades i entregades a un gestor autoritzat, segons la Llei 10/2000, de 12 de desembre, de residus.  
- Tant a la posada en marxa, com almenys cada 5 anys, organismes col·laboradors de l'administració (OCA) realitzaran mesuraments del soroll ambiental en l'entorn immediat de la parcel·la de l'activitat.  
b) A la posada en marxa del nou equip de cogeneració i de forma periòdica es mesuraran les emissions per tal de comprovar el compliment dels límits establits en el Decret 127/2006, de 15 de setembre (pel qual es modifica l'apartat 27 de l'annex IV del Decret 833/1975, que desplega la Llei 38/1972, de protecció de l'ambient atmosfèric) per al CO, NOx i opacitat.  
c) S'ha de mantenir actualitzat el llibre de registre de totes les operacions de gestió de residus, en el qual constarà la procedència, la quantitat produïda, la composició i naturalesa i el temps d'emmagatzematge.  
d) S'han d'instal·lar silenciadors en el grup turbogenerador, un a l'entrada i eixida d'aire de refrigeració i un altre en la ximenera d'emergència.  
e) D'acord amb l'article 4 del GDI 3917/1986, de 28 de juny, modificat per la Llei 9/2006, de 28 d'abril, el promotor ha de comunicar a l'òrgan ambiental (per escrit), amb la suficient antelació, la data de començament de l'execució del projecte.  
Qualsevol modificació o ampliació del projecte presentat, i també si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent en avaluació ambiental, el qual establirà, si és procedent, l'aplicació de noves mesures correctores.»  
1.h) La qualificació de l'activitat, i també, si és el cas, les mesures correctores que s'han d'imposar per a garantir l'eficàcia dels sistemes correctors proposats i el seu grau de seguretat, i els aspectes ambientals establits en l'informe de l'Ajuntament on s'ubique la instal·lació en l'àmbit de les seues competències  
El tècnic de Control Integrat de la Contaminació de la Comissió Territorial d'Anàlisi Ambiental Integrat emet l'informe següent:  
«Qualificació  
Atenent a les característiques intrínseques,  
Molesta índex mitjà 3  
Insalubre índex mitjà 3  
Nociva índex alt 4  
Perillosa índex alt 4»  
1.i) El termini perquè l'interessat present els certificats a què es refereix l'article 68.2. del Decret.  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions al Servei Territorial de Medi Ambient a l'efecte del reconeixement corresponent, presentant prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o a les seues reformes posteriors també autoritzades, i que s'han efectuat tots les controls, mesuraments, anàlisi i comprovacions amb resultat satisfactori, que es determinen en l'esmentat projecte, les seues reformes o en les normatives que li siguen aplicables, i també aquells altres certificats previstos en les disposicions que s'hagen integrat.  
D'acord amb el que estableix l'article 68.c) del Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental, aquesta autorització queda condicionada a l'obtenció de l'informe i el certificat emés per una (ECMCA) entitat col·laboradora per al control de la contaminació de les incloses en el Decret 229/2004, de 15 d'octubre, del Consell, pel qual s'estableixen les entitats col·laboradores en matèria de qualitat ambiental, en el qual s'acredite el compliment dels requisits establits en aquesta resolució.   
1.j) Qualsevol altra mesura que establisca la normativa sectorial aplicable  
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
Abans del 28 de febrer de cada any haurà de presentar-se davant de la Direcció Territorial de Medi Ambient, Aigua, Urbanisme i Habitatge la declaració anual d'emissions, productes, combustibles, processos i matèries primeres en els termes establits en l'ordre que desplegarà el que es preveu en aquest aspecte en el Decret 127/2006.  
L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autoritat ambiental integrada.  
L'administració deixarà sense efecte l'esmentada resolució en el moment en què s'observe qualsevol incompliment de les condicions imposades en aquesta, amb audiència prèvia de l'interessat.  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 2/2006, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció Territorial de Medi Ambient, Aigua, Urbanisme i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica i acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.   
Huité. Vista la proposta de la Comissió Territorial d'Anàlisi Ambiental Integrat reunida en sessió ordinària de data 14 de desembre de 2007, s'adopta la present  
Resolució  
Concedir a Serviker 1, SL l'autorització ambiental integrada per a l'ampliació de la planta de producció i distribució d'energia elèctrica mitjançant cogeneració, referent al Projecte bàsic per a la sol·licitud d'autorització ambiental integrada d'activitat de producció i distribució d'energia elèctrica mitjançant cogeneració, de data 2 de juliol de 2007, i subscrit pel Sr. Rogelio Martín Perales, la qual queda inscrita en el Registre General d'Instal·lacions AAI de la Comunitat Valenciana amb el número 110/07/AAI/CV, condicionada al compliment dels requisits anteriorment descrits en les consideracions d'aquesta resolució.  
Contra aquesta resolució, que no esgota la via administrativa, es podrà presentar recurs d'alçada davant del director general per al Canvi Climàtic de la conselleria de Medi Ambient, Aigua, Urbanisme i Habitatge, en el termini d'un mes des de l'endemà a la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Castelló de la Plana, 14 de desembre de 2007.- El director territorial: Jorge Traver de Juan.